# Rintarauhasen magneettitutkimus

Rintarauhasten tutkimus magneettikuvaustekniikalla. Röntgensäteilyä tai jodivarjoainetta ei käytetä.

**Ajan varaaminen ja yhteystiedot**

|  |  |  |  |  |
| --- | --- | --- | --- | --- |
| **OBERON** | **TUTKIMUSAIKA** | **RESURSSI** | **TUTKIMUSPAIKKA** | **HUOMIOITAVAA** |
| Z3375 G kuvantaminen | MAMMO | RMR3T | G-talo, R-kerros |  |
|  | MAMMO | VIDA3T | G-talo, R-kerros |  |
|  | MAMMO | RMRI7 | G-talo, R-kerros | biopsiat, este 3T-laitteelle |

**Neoadjuvanttihoitoihin menevät ja kontrollit 3 Teslan magneetissa**

**Fertiili-ikäisten naisten tutkimukset (varsinkin vuosikontrollit) mielellään 7-14 päivän sisällä viimeisten kuukautisten alkamisesta**

Tiedustelut ja ajanvaraus: ma-to klo 7.30-15.30, pe 7.30-15 puh.08-315 2113,0405811728

**Magneettitutkimuksen yhteydessä tehtävät ultraäänitutkimukset ja mammografiat**:

Kir pkl potilaille varataan MRI:n jälkeen (samana pv:nä) rintojen ultraääni: Z3375 G-rtg RMGU20

Gyn os.12 pkl perinnöllisen riskin vuoksi seurattaville mammografia/UÄ: Z3375 G-rtg RMG17

Syöpätautien ja hematol pkl, neoadjuvanttihoidon vastetutkimus: vain MRI, ei mammografia/UÄ

**Indikaatiot/kontraindikaatiot ja riskit**

Indikaatiot:

* rintarauhasen tuumorit, proteesirepeämät

Kontraindikaatiot:

* Potilaassa olevat ei magneettiyhteensopivat metalliset ja sähköiset vierasesineet. Katso [Vierasesineiden huomioiminen magneettitutkimuksessa](https://intra.oysnet.ppshp.fi/dokumentit/_layouts/15/DocIdRedir.aspx?ID=PPSHP-628417917-2153)

Riskit:

* Potilaassa olevan tuntemattoman metalliesineen aiheuttama riski.
* Varjoaineen (gadolinium) käyttöön liittyvät riskit: haittavaikutukset ovat yleensä lieviä tai kohtalaisia ja luonteeltaan ohimeneviä. Yleisimmin esiintyviä reaktioita ovat olleet kuumotus, kylmän tunne ja/tai kipu injektiokohdassa. Vakavat haittavaikutukset esim. anafylaktinen reaktio ovat erittäin harvinaisia
* Magneettivarjoaineiden munuaistoksisuus on vähäinen, eikä nykyisin käytössä olevilla merkkiaineilla (kuten Dotarem) ole todettu nefrogeenista systeemistä fibroosia. Toistuvia annoksia lyhyen ajan sisällä tulee kuitenkin välttää.
* Kanylointiin liittyvä riski: varjoaineen joutuminen pehmytkudokseen ei aiheuta vakavaa haittaa pienen määrän (max 15 ml) vuoksi.
* Magneettikuvaus saattaa nostaa kehon lämpötilaa enimmillään noin 1oC. Jos potilaalla on kuumetta yli 38oC, kuumetta yritetään alentaa lääkityksellä. Jos kuume ei laske, radiologi ja lähettävä lääkäri päättävät tutkimuksesta tapauskohtaisesti

**Esivalmistelut**

* Yleensä rintojen tutkimuksissa annetaan varjoainetta laskimoon.
* Hemodialyysissa oleville potilaille tehdään dialyysi vuorokauden sisällä merkkiainetehosteisen magneettikuvauksen jälkeen. Asiasta on sovittava munuaisosaston kanssa.
* Peritoneaalidialyysipotilaiden hoito ei muutu tehosteaineen annon jälkeen.
* Rutiininomaista munuaisfunktion mittaamista ei tarvita ennen magneettikuvausta.
* Lääkelaastarit ja glukoosimittarit poistetaan magneettiosastolla, joten uutta ei kannata vaihtaa ennen kuvausta.

**Tutkimuksen kulku**

* Potilas riisuu ennen tutkimushuoneeseen menoa metallia sisältävät vaatteet sekä korut ja lävistykset.
* Tutkimuksen ajan potilas makaa kuvauspöydällä mahallaan, rinnat kuvauskelan kupeissa. Rintojen kohta on keskellä tunnelia. Tunneli on molemmista päistään avoin, Ø 70cm.
* Kuvauslaite aiheuttaa voimakasta ääntä (noin 80–100 dB), joten potilaalle annetaan kuulosuojaimet. Tutkimuksen aikana voi kuunnella radiota/musiikkia.
* Tutkimuksen ajan on oltava liikkumatta
* Tutkimuksen kesto 30–45 min

**Vastausten kuulemisen lääkäriaikaa ei mielellään kuvauspäivälle (poikkeuksena pitkänmatkalaiset). Vastaanottopäivä merkitään NeaRis-pyyntöön.**